A hulladékgazdálkodási közszolgáltatásról szóló 10/2013. (V. 30.) önkormányzati rendelet módosításának általános indokolása:
Kiskőrös Város Önkormányzatának Képviselő-testülete a hulladékról szóló 2012. évi CLXXXV. törvény alapján 2013. május 30-án elfogadta a hulladékgazdálkodási közszolgáltatásról szóló rendeletét. A törvény többszöri módosítása indokolja a rendelet felülvizsgálatát, ill. az a tény, hogy Kiskőrös Város Önkormányzata 2014. június 26-án közszolgáltatási szerződést kötött a közös ajánlattevő FHB-NP Nonprofit Közszolgáltató Nonprofit Korlátolt Felelősségű Társaság és a Kunság-Halas Hulladékgazdálkodási Nonprofit Korlátolt Felelősségű Társaság, mint közszolgáltatóval. Az új szerződés az önkormányzati rendelet összhangját teremti meg jelen rendeletalkotással.
A rendelet-tervezet részletes indokolása:

Az 1. §-hoz
A törvény rendelkezéseit figyelembe véve a rendelet-tervezet meghatározza a közszolgáltatás körébe tartozó szolgáltatás tartalmát, igénybe vételének feltételeit. A rendelet pontosítása indokolja a módosítást.
A 2. §-hoz

Szolgáltató váltás miatt a rendelet-tervezet megnevezi az új hulladékgazdálkodási közszolgáltatást végző közszolgáltatót, tevékenységi körét valamint alvállalkozóját, annak tevékenységének fajtáit illetve a közszolgáltatás arányát.
A 3. §-hoz

A Rendelet 3. § (6) bekezdése meghatározza az ingatlantulajdonos gyűjtéssel kapcsolatos kötelezettségeit.
A Rendelet 3. § (5a) és (6a) bekezdése meghatározza a szolgáltató részére akadályoztatása esetén a szállítási feltételeket, valamint az ingatlantulajdonos gyűjtéssel kapcsolatos kötelezettségeit. Korábban ezt a rendelet nem tartalmazta.
A 4. §-hoz

A rendelet rögzíti az ingatlantulajdonos díjfizetési kötelezettségét, megfizetésének rendjét, módozatát, amely az új szerződés szerint többféle módon történhet. 
Az 5. §-hoz

A rendelet hatályba lépését rögzíti. 

